Document ID: 31989R3528

31989R3528
L 347/1
SLUŽBENI LIST EUROPSKE UNIJE
23.11.1989.
UREDBA VIJEĆA (EEZ) br. 3528/89
od 23. studenoga 1989.
o izmjeni Uredbe (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 28., 43. i 113.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da, u svjetlu nedavne odluke Suda o području primjene članaka 28. i 113. Ugovora, izgleda da je Uredba (EEZ) br. 2658/87 (2) usvojena na pogrešnoj pravnoj osnovi budući da je Vijeće pravnoj osnovi koju je predložila Komisija, to jest člancima 28., 43. i 113. Ugovora, dodalo članak 235. Ugovora, koji zahtjeva drugačiji postupak odlučivanja; budući da je Komisija stoga to pitanje uputila Sudu radi postupka poništenja navedene Uredbe;
budući da, kako bi se Komisiji omogućilo da povuče svoju tužbu i spriječi da se predmetni akt proglasi ništavim, treba izbrisati upućivanje na članak 235. Ugovora kao pravne osnove za Uredbu (EEZ) br. 2658/87,
DONIJELO JE OVU UREDBU:
Članak 1.
Prvo pozivanje u Uredbi (EEZ) br. 2658/87 zamjenjuje se sljedećim:
„uzimajući u obzir Ugovor o osnivanju Europske ekonomske zajednice, a posebno njegove članke 28., 43. i 113.”.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 10. rujna 1987.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. studenoga 1989.

Labels: 3